তিনি আরও বলেন, ‘পরীক্ষায় একশটি প্রশ্নের মধ্যে ছয়টি প্রশ্ন কাটা গিয়েছে। সর্বোচ্চ ৯০ দশমিক ৫ নম্বর পেয়ে ভর্তি পরীক্ষায় প্রথম হয়েছি। সিনিয়ররা পরীক্ষার হলে সময় নষ্ট না করার পরামর্শ দিয়েছিলেন। ওই পরামর্শটাই মাথায় ছিল। তাই প্রথম ২৫ মিনিটেই আমি ৮০টি ও পরের ১০ মিনিটে বাকি প্রশ্নের উত্তর দিয়ে ফেলি। সব উত্তর দিতে আমার সময়ে লাগে মাত্র ৩৫ মিনিট। তবে পরীক্ষার পরে রোল এবং রেজিস্ট্রেশন নম্বর ঠিক লিখেছি কিনা- সেটা নিয়ে অনেক টেনশন করেছি। পরীক্ষার হলে কয়েকবার চেক করেছিলাম। এমনকি হল থেকে বের হওয়ার পরও মনে হচ্ছিল, আমি মনে হয় রোল নম্বর ঠিক লিখিনি। এ টেনশনে আমার ঘুমও হতো না।’